﻿ قرطاج لند تمنع طفلين كفيفين من الدخول؟ | موقع الصحفيين التونسيين بصفاقس
قرطاج لند تمنع طفلين كفيفين من الدخول؟
14 أفريل,2018 19:00
تدوينة تدمع العين نشرها الطفل الياس القرعة ( كفيف) بعد تجربة مريرة عاشها في قرطاج لند حيث تم منعه من الدخول بحجة الخوف على سلامته ..تصرفات لا يمكن قبولها ولا ايجاد اي مبرر لها وعلى مصالح حماية الطفولة وجمعيات الدفاع عن المعوقين ان تتحرك بكل سرعة لاسترداد حق هذا الطفل ومسح دموعه :
مشينا لكارتاج لاند انا وعايلتي بشنتفرهدو.
وقتوصلنا لباب الدخول وين بشنعديو التذاكر، المسؤولة اليطعطيها التسكرة بشتدخل قالتلنا:
-منخليوكمش تدخلو.
هيا قالت هكا خاطر انا واختي امنة مكفوفين.
قالولها عماتي علاش؟ قالت:
-حالات كيفما هكا مينجموش يلعبو في الالعاب لكل.
عماتي قالولها باليرانا ننجمو نلعبو ومستانسين بهاالالعاب.
جانا راجل ومشينا معاه لل réception. قال:
-احنا نخممو في صحة الحريف نحبوه يدخل لاباس ويخرج لاباس.
اضاف قايلًا:
-نخاف يطيحوشي.
يعني يدخل يتفرج وما يلعبش.
انا نعرف باللي الصغار الكل دون استثناء ينجمو يطيحو
نحب نعرف علاش ميخمموش فينا كمكفوفين #؟؟؟؟؟؟؟؟؟؟؟؟؟؟؟؟؟؟؟؟؟#!!!!!!!!!!!!!!!!!!!